genomen heeft teghen hen janne thirion priest als procurdes
godshuys van percke uut name en van wegen des selfs thof
te hevdale metten wynnen lande beempden eeuselen ende
allen anden toebehoerten gelijc tselve hof gehouden heeft jan
vand hofstat met i dachmale lants dat tvoirs godshuys cortte
linghe vercregen heeft Te houden te hebben en te wynnen
van half merte naestcomen eenen termijn van xii jaen
lanc deen na dander sond middel vervolgen Elx jaers
de vors lande
daenbynnen om en voir vijftich mudden rox en iiii halster
rox goet en costbair d maten van lov wel bereit met
wanne en vlogelen tsinte andries apostels te betalen en te
percke opden greynir oft te loven dart den abt des vors
godshuys gelieve sal te leven den vors hen janne oft den
gecomitteerden des vors godshuys den vors tmijn lanc duende
en telcken termijne als vervolghde schout En de vors beempde
en eeuselen metten eeuselen geheten dbedijnsbroec tcoeeeusel
de helicht wyninghe vand beempd van dutsele en der weyen
die tvoirs godshuys vercreghen heeft teghen janne va velthe
Item een ee en oic metten eeusele geheten den droegen borne
die de vors wynne den vors tmijn lanc duende genome heeft
metten goeden vors om en voir xxv hollan guld te xvi st tstuc
tsinte mertensmesse te betalen oft bynnen meys d na om
begrepen jairlix den vors tmijn duende den pcur vand vors
godshuyse ten tijde zijnde als vervolghde schout Item es
vorweerde dat de vors wynne van mijne he abt des vors
godshuys houden sal also vele schape als hij op tvors hof
houden en vueden mach te twee jaen te deylen en can de
vors wynne die vorg scape als dierste ii jaen comen zijn
vortaen van hem selven gehouden dat sal hij doen moghen
den vors tmijn lanc duende en inden gevalle oft de vors
wynne des niet en conste gedoen soe sal hijse dan van den
vors abt houden soe vre den selve abt gelieft en van niemant
anders Item es vorweerde dat de vors wynne hem sal
moeten versien van eenen goeden scepe also dat die
yte